ལོ་ཏོག་གི་ཆེད་དུ་བསང་བསྔོ་ཚུལ་བཞུགས།
༄༅། ། ཨོཾ་གང་ཞིག་བསྟེན་ན་ནམ་ཡང་མི་བསླུ་ཞིང་། ། འཕྲིན་ལས་འཇུག་པ་རྒྱ་
མཚོའི་རླབས་བཞིན་དུ། ། དུས་ལས་མི་ཡོལ་བླ་མ་ཡི་དམ་ལྷའི། ། ཐུགས་རྗེའི་བདེན་པས་
སྨོན་པ་འགྲུབ་གྱུར་ཅིག ། ཀྱཻ་རྣམ་བཞིའི་ལས་ལ་དབང་བསྒྱུར་དམ་ཚིག་ཅན། ། སྤྱི་སྒོས་
བསྟན་སྲུང་སྡེ་བརྒྱད་དྲེགས་པའི་ཚོགས། ། ཁྱད་པར་ཡུལ་གྲུ་སོ་སོར་དབང་བ་ཡི། ། ལྷ་
ཀླུ་གཞི་བདག་མ་ལུས་ད་ཚུར་གཤེགས། ། ཡེ་ཤེས་དབྱིངས་ལས་ལེགས་སྤྲུལ་མཆོད་པའི་
སྤྲིན། ། འཛད་མེད་མཁོ་དགུའི་གྲུ་ཆར་འབུམ་གཡོ་བ། ། འདོད་ཡོན་ལྔ་ལྡན་བསང་མཆོད་
རྒྱ་མཚོར་བཅས། ། འབུལ་གྱིས་བཞེས་ལ་རྩ་བརྒྱུད་བླ་མ་དང་། ། གངས་ཅན་སྐྱབས་
གཅིག་ཕྱག་ན་པད་དཀར་འཆང་། ། དཔལ་ཆེན་ཁྲག་འཐུང་རོལ་པའི་དམ་ཚིག་རྒྱ། །
མ་འདྲལ་རྒྱལ་བའི་བསྟན་དང་མཐའ་དབུས་ཀྱི། ། སྐྱེ་འགྲོའི་བདེ་སྐྱིད་འགྲན་བཞིན་
འཕེལ་བར་མཛོད། ། ཁྱད་པར་སྐྱབས་གསོལ་ལྗོངས་འདིའི་འགྲོ་རྣམས་ཀྱིས། ། འབད་པས་
བསྒྲུབ་པའི་འབྲུ་བཅུད་ལོ་ཏོག་ཀུན། ། མཐུ་ལྡན་ལྷ་སྲུང་རྣམས་ལ་བཅོལ་ལགས་ན། ། རེ་
སས་མ་བསླུ་དུས་ཀུན་བྱ་ར་མཛོད། ། སད་དང་ཐན་པའི་གནོད་པ་བདོ་བའི་ཚེ།
ལང་ལོང་
ཆར་སྤྲིན་སྟུགས་པོས་བར་སྣང་ཁོངས། ། ཆུ་འཁྱག་སེར་བའི་གནོད་པ་བྱུང་བའི་ཚེ། ། མི་
བཟད་འཐོར་རླུང་དྲག་པོས་ཕ་མཐར་སྐྲོད། ། བཙའ་འབུ་ཤྭ་འོད་ལ་སོགས་གནོད་པའི་ཚེ། །
སྣ་ཚོགས་རྫུ་འཕྲུལ་ཐབས་ཀྱིས་ཞི་བར་མཛོད། ། མདོར་ན་མི་འདོད་རྐྱེན་ངན་མ་ལུས་
བཟློག ། འབྲུ་བཅུད་ལོ་ཏོག་ཕུན་ཚོགས་གོང་དུ་སྤེལ། ། སྣོད་བཅུད་རྒུད་པའི་མཚན་མ་
ཀུན་ཞི་སྟེ། ། བཀྲ་ཤིས་བདེ་སྐྱིད་ཡར་ཟླ་ལྟར་རྒྱས་མཛོད། ། ཅེས་པ་འདི་ནི་ཡུལ་ཕྱོགས་སྤྱིའི་འབྲུ་
བཅུད་ལོ་ཏོག་གི་ཆེད་དུ་དམིགས་ནས། ༧ རོང་ཆེན་སྐྱེ་མིང་བས་བྲིས་པ་ཛནྟུ།
18

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽